<classify> THERESIA GASPER-DAR ES SALAAM KILIO cha Kocha Mkuu wa Yanga, Mwinyi Zahera kuomba mechizao zisogezwe mbele ili kutoa nafasi kwa wachezaji wake kupata muda wakumpumzika, hatimaye kimesikilizwa na Shirikisho la Soka Tanzania TFF. Yanga ilipangwa kucheza na Polisi Tanzania kesho kwenyeUwanja wa Uhuru, Dar es Salaam, ukiwa ni mchezo wa Ligi Kuu Tanzania Bara. Lakini kwa kuwa kikosi hicho kilikuwa nchini Zambia kwaajili ya mchezo wao wa Ligi ya Mabingwa Afrika dhidi ya Zesco, Yanga waliombaTFF kusogeza mbele kipute chao dhidi ya Polisi Tanzania. Wanajangwani hao walituma ombi lao hilo TFF kwa kuwawasingepata muda wa kupumzika baada ya kutua nchini wakitokea Zambia, kwanifungu la kwanza la msafara wao lilitarajiwa kuwasili jana usiku, wakati lingineni leo alfajiri, ikiwa ni saa chache kabla ya mchezo wao wa kesho. Hatimaye TFF imekubali mchezo huo kuchezwa keshokutwaAlhamisi na si kesho. Akizungumza na MTANZANIA jana, Mkuu wa Kitengo cha Habarina Mawasiliano Yanga, Hassan Bumbuli, alisema walituma barua TFF ya maombi yakusogezwa mbele kwa mechi hiyo kutokana na wachezaji wao kuchelewa kurejea. Juu ya ombi lao hilo, Mkurugenzi Mtendaji wa Bodi yaLigi, Boniface Wambura, aliliambia MTANZANIA jana akisema: Tumesogeza mbelemechi ya Yanga na Polisi Tanzania ambako itachezwa siku ya Alhamisi ili wapatemuda wa kujiandaa baada ya kuwasili. Kwa uamuzi huo wa TFF, ni wazi Zahera atapata muda wakuwaandaa vijana wake kwa mchezo huo na hivyo kutokuwa na kisingizio chakutozoa pointi zote tatu. Katika mchezo wao dhidi ya Zesco United, Yanga ilifungwamabao 2-1 na hivyo kutolewa kwenye michuano hiyo ya Afrika kwa kipigo cha jumlacha mabao 3-2, baada ya sare ya bao 1-1 walipokutana kwa mara ya kwanza jijiniDar es Salaam.  <topic>: MICHEZO 